b'\n_START_ARTICLE_\nRuy L\xc3\xb3pez de Segura\n_START_SECTION_\nGyvenimas ir \xc5\xa1achmatai\n_START_PARAGRAPH_\nTiksli gimimo data ne\xc5\xbeinoma, kadangi \xc4\xafra\xc5\xa1ai Candelaria de Zafra parapijos gimimo knygoje prasideda nuo 1534\xc2\xa0m. T\xc4\x97vai buvo turtingi pirkliai, turintys namus prie Badachoso provincijos Zafros miesto centrin\xc4\x97s aik\xc5\xa1t\xc4\x97s. Studijavo Salamankoje.\n_START_SECTION_\nPrad\xc5\xbeia\n_START_PARAGRAPH_\nNuo jaunyst\xc4\x97s susi\xc5\xbeav\xc4\x97jo \xc5\xa1achmatais. Prad\xc5\xbeioje buvo Candelaria in Zafra parapijos kunigu, v\xc4\x97liau i\xc5\xa1vyko \xc4\xaf karaliaus Pilypo II, kuris m\xc4\x97go \xc5\xa1achmatus, dvar\xc4\x85, kur tarnavo karali\xc5\xa1kuoju nuod\xc4\x97mklausiu ir patar\xc4\x97ju.\n_START_SECTION_\n\xc5\xa0achmatai\n_START_PARAGRAPH_\n1560\xc2\xa0m. atvyk\xc4\x99s \xc4\xaf Rom\xc4\x85 \xc5\xbeaid\xc4\x97 su stipriausiais ital\xc5\xb3 \xc5\xa1achmatininkais, tarp j\xc5\xb3 ir su jaunuoju Leonardu da Kutriu ir prie\xc5\xa1 visus var\xc5\xbeovus laim\xc4\x97jo. Dar kart\xc4\x85 Italijoje \xc5\xbeaid\xc4\x97 1573\xc2\xa0m. Ta\xc4\x8diau 1575\xc2\xa0m. Madride pralaim\xc4\x97jo Leonardui da Kutriui ir Paului Boi.\n_START_SECTION_\nPartij\xc5\xb3 prad\xc5\xbeios\n_START_PARAGRAPH_\nNors Ispani\xc5\xa1koji partija buvo \xc5\xbeinoma ir anks\xc4\x8diau (Getingeno rankra\xc5\xa1tis apie \xc5\xa1achmatus), bet d\xc4\x97l Rui Lopeso analitini\xc5\xb3 tyrin\xc4\x97jim\xc5\xb3, ji dar vadinama Rui Lopeso prad\xc5\xbeia. Tiesa, pats Rui Lopesas savo analizais steng\xc4\x97si \xc4\xafrodyti, kad juodiesiems po 1.e4 e5 2.\xc5\xbdf3 nenaudinga \xc5\xbeaisti 2\xe2\x80\xa6.\xc5\xbdc6 d\xc4\x97l 3.Rb5. Jis si\xc5\xabl\xc4\x97 po 2.\xc5\xbdf3 \xc5\xbeaisti 2\xe2\x80\xa6.d6._NEWLINE_Partij\xc5\xb3 prad\xc5\xbeios ir variantai turintys Lopeso vard\xc4\x85 pavadinime:_NEWLINE_1) Rui Lopeso prad\xc5\xbeia (Ispani\xc5\xa1koji partija) (C60)_NEWLINE_1. e4 e5 2. \xc5\xbdf3 \xc5\xbdc6 3. Rb5_NEWLINE_2) Lopeso debiutas (C20)_NEWLINE_1. e4 e5 2. c3_NEWLINE_3) Rikio prad\xc5\xbeia, Lopeso gambitas (C23)_NEWLINE_1. e4 e5 2. Rc4 Rc5 3. Ve2 \xc5\xbdc6 4. c3 \xc5\xbdf6 5. f4_NEWLINE_4) Priimtasis karaliaus gambitas, Rikio gambitas, Rui Lopeso gynyba (C33)_NEWLINE_1. e4 e5 2. f4 exf4 3. Rc4 c6_NEWLINE_5) Priimtasis karaliaus gambitas, Rikio gambitas, Lopeso-Geanutio kontragambitas (C33)_NEWLINE_1. e4 e5 2. f4 exf4 3. Rc4 f5_NEWLINE_6) Filidoro gynyba, Lopeso kontragambitas (C41)_NEWLINE_1. e4 e5 2. \xc5\xbdf3 d6 3. Rc4 f5_NEWLINE_7) Keturi\xc5\xb3 \xc5\xbeirg\xc5\xb3 debiutas, dvigubas Rui Lopesas (C49)_NEWLINE_1. e4 e5 2. \xc5\xbdf3 \xc5\xbdc6 3. \xc5\xbdc3 \xc5\xbdf6 4. Rb5 Rb4'